Noen ganger er skjoldfoten valgt i nyere tid, som en heraldisk form, i stedet for en gress- eller jordbakke som var vanlig fra 1600- til 1900-tallene i mange by- og slektsvåpen. I byvåpenet til Skien gjorde Hallvard Trætteberg om en slik gressbakke til en skjoldfot, da han ca. 1933 tegnet om en del norske byvåpen for «Norske by- og adelsvåben», utgitt som samlehefte av firmaet Kaffe Hag. Skien bruker idag våpenet med skjoldfoten.